arnastofnun/IGC-2024 huggingface dataset:
S-629/2006

Mál þetta, sem dómtekið var í dag, er höfðað með ákæru útgefinni af lögreglustjóranum í Reykjavík 18. apríl 2006 á J-kk-þgf A-kk-þgf E-kk-þgf, Kambaseli 31, Reykjavík, fyrir eftirtalin auðgunarbrot framin í Reykjavík:

1. Þjófnaði framda aðfaranótt sunnudagsins 23. október 2005 á bifreiðastæði við Avis bílaleiguna að Knarrarvogi 2:

1.1. Farið í heimildarleysi inn í bifreiðina UO-312 og stolið geislaspilara að verðmæti kr. 17.900.

1.2. Brotist inn í bifreiðina TO-814, með því að brjóta niður rúðu, og stolið geislaspilara að verðmæti kr. 29.900.

Teljast brot þessi varða við 244. gr. almennra hegningalaga nr. 19, 1940.

2. Hylmingu, með því að hafa haft eftirtalda muni vörslum sínum í bifreiðinni ZT-587 á bifreiðastæði við Leirubakka 36, þrátt fyrir að ákærða væri ljóst að um þýfi væri að ræða og þannig haldið mununum ólöglega fyrir eigendunum fram til 12. janúar 2006:

2.1. Bassabox að verðmæti kr. 22.077, sem hafði verið stolið úr fyrirtækinu Exton-Kastljós ehf., Fiskislóð 10, þann 14. nóvember 2005.

2.2. Tölvuflatskjá að verðmæti kr. 20.000, sem hafði verið stolið úr Fellaskóla við Norðurfell 20. desember 2005.

Teljast brot þessi varða við 1. mgr. 254. gr. almennra hegningalaga.

3. Þjófnað, með því að hafa þriðjudaginn 7. mars 2006 á bensínafgreiðslustöð Select við Suðurfell stolið 2 tyggjópökkum og opalpakka, samtals að verðmæti kr. 257.

Telst þetta varða við 244. gr. hegningalaga.

Af hálfu ákærða er krafist vægustu refsingar er lög leyfa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í nóvember 1989. Með dómi Héraðsdóms Reykjavíkur 6. september 2005 var hann sakfelldur fyrir þjófnaðarbrot. Var ákvörðun um refsingu hans þá frestað skilorðsbundið í 2 ár. Með dómi Héraðsdóms Reykjavíkur 22. febrúar 2006 var ákærði sakfelldur fyrir nytjastuld og akstur án réttinda. Var ákvörðun um refsingu hans þá aftur frestað skilorðsbundið í 2 ár með vísan til 78. gr. almennra hegningarlaga. Með brotum þeim sem ákærði hefur nú verið sakfelldur fyrir hefur hann rofið skilorð dómsins frá 6. september 2005. Refsing hans vegna allra brotanna, nema brotsins skv. 3. lið ákæru, ákvarðast sem hegningarauki við dóminn frá 22. febrúar 2006.

Að þessu virtu, og með hliðsjón af ungum aldri ákærða, þykir refsing ákærða með vísan til 77. og 78. gr. almennra hegningarlaga hæfilega ákveðin fangelsi í 2 mánuði, en fresta skal fullnustu refsingar og hún falla niður að 2 árum liðnum haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

.

D ó m s o r ð :

Ákærði, J-kk-nf A-kk-nf E-kk-nf, sæti fangelsi í 2 mánuði, en fresta skal fullnustu refsingar og hún falla niður að 2 árum liðnum haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Á-kk-nf M-kk-nf
S-642/2006

Mál þetta, sem dómtekið var í dag, er höfðað með ákæru útgefinni af lögreglustjóranum í Reykjavík 25. apríl 2006 á hendur S-kvk-þgf R-kvk-þgf, kt. [...], Álftahólum 2, Reykjavík, fyrir þjófnað með því að hafa þriðjudaginn [10.] október 2005 í versluninni Bónus, Lóuhólum 2-4, Reykjavík, stolið seðlaveski viðskiptamanns verslunarinnar sem innihélt debet-greiðslukort, ökuskírteini, öryrkjakort, 2.000 krónur í peningum og persónulega muni.

Þetta er talið varða við 244. gr. almennra hegningarlega nr. 19/1940.

Þess er krafist að ákærða verði dæmd til refsingar.

Í málinu gerir H-kk-nf S-kk-nf kröfu um að ákærða verði dæmd til greiðslu skaðabóta að fjárhæð 9.500 krónur auk vaxta samkvæmt 8. gr. laga nr. 38/2001 um vexti og verðtryggingu frá tjónsdegi, en síðan dráttarvaxta samkvæmt 9. gr. sömu laga að liðnum mánuði frá birtingu kröfunnar til greiðsludags.

Brotið var í ákæru sagt framið 11. október 2005, en samkvæmt gögnum málsins mun það hafa verið framið 10. þess mánaðar. Þetta hafði ekki áhrif á vörn ákærðu í málinu.

Af hálfu ákærðu er krafist vægustu refsingar er lög leyfa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sitt og samþykkt skaðabótakröfu. Sannað er með játningu ákærðu og öðrum gögnum málsins að hún hefur gerst sek um þá háttsemi sem henni er gefin að sök og er brot hennar rétt heimfærð til refsiákvæða í ákæru. Um málavexti vísast til ákæru.

Ákærða er fædd í febrúar 1977 og hefur samkvæmt framlögðu sakavottorði ekki áður verið fundin sek um refsivert brot. Við ákvörðun refsingar verður litið til þess að ekki var um mikil verðmæti að ræða. Frestað er ákvörðun refsingar ákærðu skilorðsbundið í tvö ár frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærða hefur samþykkt skaðabótakröfu í málinu. Í samræmi við það greiði hún H-kk-þgf S-kk-þgf 9.500 krónur auk vaxta samkvæmt 1. mgr. 6. gr. laga nr. 38/2001 frá 26. júní 2006 til greiðsludags.

D ó m s o r ð :

Frestað er ákvörðun refsingar ákærðu, S-kvk-ef R-kvk-ef, skilorðsbundið í tvö ár frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærða greiði H-kk-þgf S-kk-þgf 9.500 krónur auk vaxta samkvæmt 1. mgr. 6. gr. laga nr. 38/2001 frá 26. júní 2006 til greiðsludags.

S-kk-nf S-kk-nf.
S-643/2006

Mál þetta, sem dómtekið var í dag, er höfðað með ákæru útgefinni af lögreglustjóranum í Reykjavík 25. apríl 2006 á hendur H-kk-þgf M-kk-þgf Ó-kk-þgf, kt. [...], Laugateigi 21, Reykjavík, fyrir eftirtalin fíkniefnalagabrot framin í Reykjavík á árinu 2006:

1. Sunnudaginn 1. janúar í bifreiðinni PH-457 við Stekkjarbakka á móts við Hamrastekk haft í vörslum sínum 0,14 g af amfetamíni sem lögregla fann við leit á ákærða.

2. Föstudaginn 13. janúar í bifreiðinni YG-056 á Vatnsendavegi haft í vörslum sínum 1,85 g af hassi sem fundust við leit í bifreiðinni.

Þetta er talið varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985, sbr. lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og jafnframt að 0,14 g af amfetamíni og 1,85 g af hassi, sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákærði sótti ekki þing og boðaði ekki forföll en í fyrirkalli, sem var gefið út 11. maí sl. og löglega birt fyrir honum, var tekið fram að yrði ekki sótt þing að forfallalausu gæti hann búist við að dómur yrði lagður á málið að honum fjarstöddum samkvæmt 1. mgr. 126. gr. laga nr. 19/1991 um meðferð opinberra mála.

Dómurinn telur þannig sannað með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og eru brot ákærða rétt heimfærð til refsiákvæða í ákærunni. Um málavexti vísast til ákærunnar.

Ákærði er fæddur í apríl 1987 og gekkst undir sátt og sviptingu ökuréttar 13. október 2004 fyrir umferðarlagabrot. Þá var hann dæmdur í 30 daga fangelsi, skilorðsbundið í tvö ár fyrir þjófnað 10. janúar 2005. Á árinu 2005 gekkst ákærði fjórum sinnum undir sátt fyrir að aka sviptur ökurétti, og tvisvar undir sátt fyrir fíkniefnalagabrot.

Með vísan til þess magns fíkniefna er ákærði hefur verið sakfelldur fyrir vörslur á skal hann greiða 43.500 krónur í sekt til ríkissjóðs innan fjögurra vikna frá uppkvaðningu dóms þessa að telja, en sæta ella fangelsi í 4 daga.

Upptæk eru gerð til ríkissjóðs 0,14 g af amfetamíni og 1,85 g af hassi sem lagt var hald á við rannsókn málsins.

D ó m s o r ð:

Ákærði, H-kk-nf M-kk-nf Ó-kk-nf, greiði 43.500 króna sekt til ríkissjóðs innan fjögurra vikna frá uppkvaðningu dóms þessa að telja, en sæti ella fangelsi í 4 daga.

Upptæk eru gerð til ríkissjóðs 0,14 g af amfetamíni og 1,85 g af hassi sem lagt var hald á við rannsókn málsins.

S-kk-nf S-kk-nf.
S-669/2006

Mál þetta, sem dómtekið var í dag, er höfðað með ákæru útgefinni af lögreglustjóranum í Reykjavík 24. janúar 2006 á hendur G-kk-þgf Þ-kk-þgf G-kk-þgf, kt. [...], Asparfelli 10, Reykjavík, G-kk-þgf Þ-kk-þgf G-kk-þgf, kt. [...], Flétturima 7, Reykjavík og S-kk-þgf G-kk-þgf Á-kk-þgf, kt. [...], Skipasundi 49, Reykjavík.

Málið var þingfest 24. febrúar sl. sem mál nr. S-135/2006 en í þinghaldi 26. aprí sl. var þáttur ákærða S-kk-ef G-kk-ef Á-kk-ef klofinn frá því máli og gefið númerið S-669/2006. Dómur í máli S-135/2006 var kveðinn upp 26. apríl sl.

Ákærðu eru gefin að sök fjársvik, með því að hafa, í september 2004 í Reykjavík, nema annars sé getið, svikið út á eftirgreindum stöðum fjármuni, vörur og þjónustu með því að láta skuldfæra andvirði þeirra heimildarlaust á kreditreikning annars manns hjá Visa Ísland svo sem rakið er:

I.

[...]

II.

Ákærðu [ ... ] og S-kk-þgf G-kk-þgf fyrir að hafa, þann 26. september, svikið út 40.000 kr. í reiðufé hjá Sportbarnum, Álfheimum 74, með 2 skuldfærslum, hvorri að fjárhæð 20.000 kr.

III.

[...]

Framangreind brot eru talin varða við 248. gr. almennra hegningarlaga nr. 19/1940.

Þess er krafist, að ákærðu verði dæmdir til refsingar.

[...]

Ekki hefur náðst til ákærða þrátt fyrir margítrekaðar tilraunir þannig að unnt væri að birta fyrir honum sjálfum fyrirkall í máli þessu. Var því gefið út fyrirkall þann 9. júní sl. og það löglega birt í Lögbirtingarblaðinu með heimild í 2. mgr. 20. gr. laga nr. 19/1991 um meðferð opinberra mála. Var í fyrirkallinu tekið fram að yrði ekki sótt þing að forfallalausu gæti ákærði búist við að dómur yrði lagður á málið að honum fjarstöddum, sbr. 1. mgr. 126. gr. sömu laga. Ákærði sótti ekki þing og boðaði ekki forföll.

Dómurinn telur þannig sannað með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og er brot ákærða rétt heimfært til refsiákvæða í ákærunni

Ákærði er fæddur í nóvember 1985 og nálgast því 21. aldursárið. Samkvæmt sakavottorði hefur hann þrívegis áður hlotið dóm. Með dómi uppkveðnum 22. júní 2004 var ákvörðun refsingar frestað skilorðsbundið í 2 ár fyrir nytjastuld. Hann var dæmdur hinn 17. nóvember sama ár í 45 daga fangelsi skilorðsbundið til 3ja ára, fyrir nytjastuld og ölvunar- og sviptingarakstur. Jafnframt var honum gert að greiða 160.000 króna sekt og sæta ökuleyfissviptingu í 11 mánuði. Um hegningarauka við dóminn frá 22. júní var að ræða. Þá var hann 30. nóvember 2005 dæmdur til greiðslu 52.500 króna sektar fyrir fíkniefnalagabrot.

Með broti sínu nú hefur ákærði rofið skilorðs dómsins frá 17. nóvember 2004. Um eitt brot er að ræða og samverknað sem að jafnaði horfir til þyngingar, sbr. 2. mgr. 70. gr. almennra hegningarlaga. Þegar litið er til aldurs ákærða og greiðrar játningar hans strax á rannsóknarstigi verður skilorðsdómur hans látinn haldast, sbr. 60. gr. laga nr. 19/1940. Verður ákærði dæmdur til að greiða 50.000 króna sekt til ríkisjóðs eins og í dómsorði greinir.

D ó m s o r ð:

Ákærði, S-kk-nf G-kk-nf Á-kk-nf, greiði 50.000 króna sekt til ríkissjóðs innan fjögurra vikna frá uppkvaðningu dóms þessa að telja, en sæti ella fangelsi í 4 daga.

S-kk-nf S-kk-nf.
S-676/2006

Mál þetta var höfðað með ákæru lögreglustjórans í Reykjavík, dagsettri 2. maí sl., á hendur, R-kk-þgf Á-kk-þgf, kt. 000000-0000, Blesugróf 9, Reykjavík „fyrir eignaspjöll, með því að hafa aðfaranótt sunnudagsins 17. desember 2005 að Stórholti 17 í Reykjavík sparkað í hurð með þeim afleiðingum að hún skemmdist og hurðarkarmur brotnaði og jafnframt skellt aftur annarri hurð með þeim afleiðingum að póstar og tvær rúður í henni brotnuðu.

Þetta telst varða við 1. mgr. 257. gr. almennra hegningarlaga nr. 19/1940.

Þess er krafist að ákærði verði dæmdur til refsingar. Í málinu krefst S-kk-nf R-kk-nf M-kk-nf kt. 000000-0000, þess að ákærði verði dæmdur til greiðslu skaðabóta að fjárhæð kr. 55.669.”

Ákærði hefur játað brot sitt fyrir dóminum og samþykkt framkomna bótakröfu. Er játning hans í samræmi við önnur gögn málsins og verður hann sakfelldur fyrir brot sitt, en það er í ákæru réttilega fært til refsiákvæða. Ákærði hefur samkvæmt sakavottorði gengist undir greiðslu 5 sekta vegna brota gegn umferðarlögum og ávana- og fíkniefnalögum. Á árinu 1998 hlaut ákærði dóm, 18.000 króna sekt, fyrir umferðarlagabrot og á árinu 1999 hlaut ákærði 7 mánaða fangelsisdóm, skilorðsbundinn í 3 ár vegna brota gegn ávana- og fíkniefnalögum.

Að þessu virtu verður refsing ákærða 30.000 króna sekt í ríkissjóð, en hann sæti ella 4 daga fangelsi verði sektin eigi greidd innan fjögurra vikna frá deginum í dag að telja. Ákærði greiði S-kk-þgf R-kk-þgf M-kk-þgf 55.669 krónur.

I-kvk-nf E-kvk-nf héraðsdómari, kveður upp dóm þennan.

D ó m s o r ð :

Ákærði, R-kk-nf Á-kk-nf, greiði 30.000 króna sekt í ríkissjóð innan fjögurra vikna frá uppkvaðningu dóms þessa, en sæti ella fangelsi í 4 daga.

Ákærði greiði S-kk-þgf R-kk-þgf M-kk-þgf 55.669 krónur.

I-kvk-nf E-kvk-nf.
S-705/2006

Mál þetta, sem dómtekið var í dag, er höfðað með ákæru útgefinni af lögreglustjóranum í Reykjavík 9. maí 2006 á hendur A-kvk-þgf G-kvk-þgf F-kvk-þgf, kt. [...], Deildarási 16, Reykjavík, fyrir þjófnað, með því að hafa í janúar 2006 í versluninni Vero Moda, Kringlunni, Reykjavík, er ákærða var þar að störfum við afgreiðslu, í nokkur skipti stolið munum úr versluninni, samtals svo sem hér greinir: 6 peysum, 5 hlýrabolum, 2 toppum, 3 gallabuxum, 3 blússum, vesti, hettupeysu, jakka, bol og 2 hálsmenum, alls að verðmæti kr. 84.750.

Þetta er talið varða við 244. gr. almennra hegningarlaga nr. 19/1940. Þess er krafist að ákærða verði dæmd til refsingar.

Af hálfu ákærðu er krafist vægustu refsingar er lög leyfa.

Ákærða hefur skýlaust játað brot sitt.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og er brot hennar rétt heimfært til refsiákvæða í ákæru.

Ákærða er fædd í júlí 1985. Hún hefur ekki áður sætt refsingu svo kunnugt sé. Með vísan til ungs aldurs hennar og greiðlegrar játningar er rétt að fresta skilorðsbundið ákvörðun refsingar yfir henni. Er kveðið nánar á um það í dómsorði.

D ó m s o r ð :

Frestað er ákvörðun refsingar ákærðu, A-kvk-ef G-kvk-ef F-kvk-þgf, og falli refsingin niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

S-kk-nf S-kk-nf.
S-760/2006

Mál þetta, sem dómtekið var 5. september sl., er höfðað með ákæruskjali lögreglustjórans í Reykjavík frá 16. maí 2006 á hendur S-kk-þgf S-kk-þgf, Fjarðarbraut 15, Stöðvarfirði ,,fyrir skjalafals, með því að hafa í júlí 2003 framvísað hjá Skráningarstofu, Borgartúni 30, Reykjavík, fölsuðu umboði þess efnis að Á-kk-nf Þ-kk-nf, kt. 000000-0000, veitti ákærða fullt og ótakmarkað umboð til að ganga frá kaupum á bifreiðinni AI-222 en umboðið hafði ákærði falsað frá rótum meðal annars með áritun á nafni Á-kk-ef Þ-kk-ef og fengið þannig bifreiðina skráða ranglega á nafni Á-kk-ef með því að framvísa jafnframt hjá Skráningarstofu tilkynningu um eigendaskipti að bifreiðinni um sölu Glitnis á bifreiðinni til Á-kk-ef.”

Telur ákæruvaldið þessa háttsemi varða við 1. mgr. 155. gr. almennra hegningarlaga nr. 19/1940 og krefst þess að ákærði verði dæmdur til refsingar.

Ákærði hefur játað brot sitt fyrir dóminum. Er játning hans í samræmi við gögn málsins og verður hann sakfelldur fyrir brot sitt, en það er í ákæru réttilega heimfært til refsiákvæða.

Samkvæmt sakavottorði hefur ákærði frá árinu 1997 þrívegis gengist undir greiðslu sekta vegna umferðarlagabrota og 8 sinnum hlotið dóma vegna umferðarlaga- og fíkniefnabrota. Þá gekkst ákærði undir viðurlagaákvörðun á árinu 2001 vegna fíkniefnabrots.

Þeir dómar sem áhrif hafa við ákvörðun refsingar í máli þessu eru annars vegar dómur frá 23. janúar 2004, en þá hlaut ákærði 3 mánaða fangelsisdóm fyrir brot gegn 1. mgr. 48. gr. umferðarlaga og hins vegar dómur er ákærði hlaut 7. október 2004, 4 mánaða fangelsi fyrir brot gegn 1. mgr. 48. gr. umferðarlaga. Brot það er ákærði hefur verið sakfelldur fyrir í máli þessu er framið fyrir uppkvaðningu síðastgreindra dóma og ber því að ákvarða refsingu ákærða sem hegningarauka, sbr. 78. gr. almennra hegningarlaga nr. 19/1940.

Ákærði hefur játað brot sitt greiðlega og verður litið til þess við ákvörðun refsingar, auk þess sem horfa ber til þess að langt er um liðið frá broti ákærða. Þegar allt framangreint er virt, og sérstaklega litið til refsingar þeirrar er ákærða var dæmd 7. október 2004, verður ákærða ekki gerð sérstök refsing í máli þessu.

Engan kostnað leiddi af málinu.

Af hálfu ákæruvaldsins flutti málið G-kk-nf M-kk-nf fulltrúi lögreglustjórans í Reykjavík.

I-kvk-nf E-kvk-nf héraðsdómari kveður upp dóm þennan.

D ó m s o r ð:

Ákærða, S-kk-þgf S-kk-þgf er ekki gerð sérstök refsing.

I-kvk-nf E-kvk-nf.

---------------------------- ------------------------ ----------------------------

Rétt endurrit staðfestir,

Héraðsdómi Reykjavíkur, 8. september 2006.
S-762/2006

Mál þetta var höfðað með ákæru lögreglustjórans í Reykjavík, dagsettri 16. maí sl., á hendur, I-kk-þgf S-kk-þgf I-kk-þgf, kt. 000000-0000, Hæðargarði 38, Reykjavík, „fyrir brot á tékkalögum, með því að hafa 26. apríl 2004, greitt forsvarsmönnum Skífunnar ehf., kt. 000000-0000, viðskiptaskuld með tékka að fjárhæð 200.000 kr., sem ákærði gaf út sem prókúruhafi fyrir hönd Samtals ehf., kt. 000000-0000, á reikning félagsins nr. 730 hjá Landsbanka Íslands, Háaleitisútibúi, Reykjavík og dagsetti til innlausnar 7. júní sama ár en við sýningu tékkans þann 11. sama mánaðar reyndist ekki vera innistæða fyrir andvirði tékkans á reikningnum.

Þetta telst varða við 73. gr. laga um tékka nr. 94/1933, sbr. lög nr. 35/1977.

Þess er krafist að ákærði verði dæmdur til refsingar.

Í málinu er þess krafist af hálfu Dags Group hf., að ákærði verði dæmdur til greiðslu skaðabóta að fjárhæð 200.000 kr. ásamt dráttarvöxtum til 6. febrúar 2006 að fjárhæð 69.407 kr. og 37.106 kr. í innheimtulaun lögmanns.“

Ákærði hefur játað brot sitt fyrir dóminum. Er játning hans í samræmi við önnur gögn málsins og verður hann sakfelldur fyrir brot sitt, en það er í ákæru réttilega fært til refsiákvæða. Þá hefur ákærði samþykkt fram komna bótakröfu.

Samkvæmt sakavottorði ákærða hefur hann ekki áður gerst sekur um hegningarlagabrot. Hefur hann haldið því fram að hann hafi verið í góðri trú um að innistæða yrði til staðar á reikningi félags þess sem hann var prókúruhafi fyrir á innlausnar degi. Þykir refsing ákærða hæfileg vera 50.000 króna sekt í ríkissjóð, en ákærði sæti ella 4 daga fangelsi verði sektin eigi greidd innan fjögurra vikna frá deginum í dag að telja.

Bótakrafa í málinu er nægilega studd gögnum og er á hana fallist eins og í dómsorði greinir, en dráttarvaxtakrafa er vanreifuð og er henni því vísað frá dómi. Engan sakarkostnað leiddi af máli þessu.

I-kvk-nf E-kvk-nf héraðsdómari kveður upp dóm þennan.

D ó m s o r ð :

Ákærði, I-kk-nf S-kk-nf I-kk-nf, greiði 50.000 króna sekt í ríkissjóð innan fjögurra vikna frá dómsuppkvaðningardegi, en sæti ella fangelsi í 4 daga.

Ákærði greiði Degi Group hf. 237.106 krónur.

I-kvk-nf E-kvk-nf

---------------------------- ------------------------ ----------------------------

Rétt endurrit staðfestir,

Héraðsdómi Reykjavíkur, 29. september 2006.
S-772/2006

Mál þetta, sem dómtekið var í dag, er höfðað með ákæru útgefinni af lögreglustjóranum í Reykjavík 16. maí 2006 á hendur K-kk-þgf H-kk-þgf, kt. [...], Neðstaleiti 6, Reykjavík, fyrir húsbrot með því að hafa aðfaranótt mánudagsins 10. október 2005 ruðst í heimildarleysi inn í íbúð á 1. hæð í húsinu nr. 8 við Álftahóla í Reykjavík.

Þetta er talið varða við 231. gr. almennra hegningarlaga nr. 19/1940.

Þess er krafist að ákærði verði dæmdur til refsingar.

Af hálfu ákærða er krafist vægustu refsingar er lög leyfa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í apríl 1974. Hann á að baki talsverðan sakaferil allt frá árinu 1991. Þykir ekki ástæða til að rekja hann sérstaklega hér, fyrir utan að 7. desember 2004 var hann dæmdur í 6 mánaða fangelsi skilorðsbundið í tvö ár fyrir líkamsárás. Með brotum sínum nú hefur ákærði rofið skilorðsdóminn og verður hann því tekinn upp eftir ákvæðum 60. gr. laga nr. 19/1940. Ákærði hefur játað brot sín greiðlega. Má ljóst vera að hann var verulega ölvaður greint sinn og sjálfsagt verið í villu um inn í hvaða húsnæði hann hafi farið. Með hliðsjón af því þykir fært að láta ákærða fá aftur skilorðsdóm. Sæti hann samkvæmt því fangelsi í átta mánuði, sem bundið verður skilorði með þeim hætti er í dómsorði greinir.

D ó m s o r ð :

Ákærði, K-kk-nf H-kk-nf, sæti fangelsi í átta mánuði en fresta skal fullnustu refsingarinnar og falli hún niður að liðnum þremur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

S-kk-nf S-kk-nf.
S-827/2006

Mál þetta, sem dómtekið var í dag, er höfðað með ákæru útgefinni af lögreglustjóranum í Reykjavík 23. maí sl. á hendur ákærðu I-kvk-þgf F-kvk-þgf, Engihjalla 1, Kópavogi fyrir fjárdrátt, með því að hafa í starfi sem verslunarmaður á bensínafgreiðslu Olíufélagsins, Kringlumýrabraut 100, Reykjavík, dregið sér alls 48.960 kr. Á tímabilinu 2. nóvember til 6. desember 2003 en ákærða reyndi að leyna fjárdrætti sínum með því að búa til tilhæfulausar kvittanir fyrir vöruskilum viðskiptavina.

Telst þetta varða við 247. gr. almennra hegningarlaga nr. 19, 1940.

Þess er krafist að ákærða verði dæmd til refsingar.

Af hálfu ákærðu er krafist vægustu refsingar er lög leyfa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sitt. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í janúar 1964. Samkvæmt fyrirliggjandi sakavottorði hefur hún ekki áður gerst sek um refsiverðan verknað. Samkvæmt því og með hliðsjón af skýrri játningu ákærðu, þeim tíma sem liðinn er frá því að rannsókn máls þessa hófst hjá lögreglu, þeirri fjárhæð sem brot ákærðu laut að og jafnframt því að engin bótakrafa hefur verið gerð í málinu, þykir rétt að fresta ákvörðun um refsingu ákærðu skilorðsbundið í tvö ár frá uppkvaðningu dómsins að telja og falli refsing hennar niður að þeim tíma liðnum haldi ákærða almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

D ó m s o r ð :

Ákvörðun um refsingu ákærðu, I-kvk-ef F-kvk-ef, er frestað skilorðsbundið í tvö ár frá uppkvaðningu dómsins að telja og falli refsing hennar niður að þeim tíma liðnum haldi ákærða almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Á-kk-nf M-kk-nf